ভিন রাজ্যে আক্রান্ত বাংলাভাষীরা! প্রধানমন্ত্রীকে চিঠি অধীরের

ওয়েব ডেস্ক : বিজেপি (BJP) শাসিত রাজ্যগুলিতে অত্যাচারিত হচ্ছেন বাংলার পরিয়ায়ী শ্রমিকরা। বাংলাদেশি তকমা দিয়ে হত্যা করা হচ্ছে। এ বিষয়ে প্রধানমন্ত্রী নরেন্দ্র মোদির (Narendra Modi) দৃষ্টি আকর্ষণ করতে তাঁকে চিঠি লিখলেন কংগ্রেস নেতা অধীর রঞ্জন চৌধুরী (Adhir Ranjan Chowdhury)। সঙ্গে মঙ্গলবার প্রধানমন্ত্রীর সঙ্গেও সাক্ষাৎ করেন তিনি।

সূত্রের খবর, সেই চিঠিতে অধীর লিখেছেন, ‘বাংলার পরিযায়ী শ্রমিক (Migrant Worker) দের বিজেপি শাসিত রাজ্যগুলিতে তীব্র ভাবে বৈষম্যের সম্মুখীন হতে হচ্ছে। বাংলার শ্রমিকদের সহিংসতা, ঘৃণা, নির্যাতন এবং পিটিয়ে হত্যা করা হচ্ছে বলে অভিযোগও করেছেন তিনি।’ কংগ্রেস নেতা আরও অভিযোগ করেছেন, ‘তাদের একমাত্র অপরাধ হল বাংলা ভাষায় কথা বলা।’ সঙ্গে লিখেছেন, তাদের সঙ্গে বাংলাদেশী হিসাবে ভুল বুঝে অনুপ্রবেশকারী হিসাবে আচরণ করা হচ্ছে বলে অভিযোগ অধীরের।

আরও খবর : নিয়ন্ত্রণ হারিয়ে খাদে পড়ল বাস! তারপর.. চাঞ্চল্যকর ঘটনা উত্তরাখণ্ডে

অধীর চিঠিতে আরও অভিযোগ করেছেন, তাদেরকে বাংলাদেশী ভেবে ভুল বুঝে অনুপ্রবেশকারী হিসাবে আচরণ করা হচ্ছে। বাঙালাভাষী এবং বাংলাদেশী মানুষের মধ্যে পার্থক্য করা হচ্ছে না বলেও অভিযোগ অধীর রঞ্জন চৌধুরীর। ওড়িশার সম্বলপুরে মুর্শিদাবাদের সূতির যুবককে বাংলাদেশী বলে পিটিয়ে হত্যা করা হয়েছে বলেও প্রধানমন্ত্রীকে নালিশ করেছেন কংগ্রেস নেতা।

এই পরিস্থিতিতে তিনি প্রধানমন্ত্রীর কাছে আর্জি জানিয়েছেন, দেশের অন্যান্য অংশ থেকে আসা পরিযায়ী শ্রমিকদের প্রতি বৈষম্য, হিংসা এবং নিপীড়নের বিরুদ্ধে সমস্ত রাজ্য সরকারকে সংবেদনশীল হওয়ার আহ্বান জানাতে।

অন্যদিকে প্রধানমন্ত্রীর সঙ্গে সাক্ষাতের পর অধীর বলেছেন, গোটা দেশে বাংলার পরিযায়ী শ্রমিকদের উপর অত্যাচার হচ্ছে। মুর্শিদাবাদের জুয়েলকে পিটিয়ে মারা হয়েছে। তাই শ্রমিকদের উপর যে যে ঘটনা ঘটছে তা চিঠিতে প্রধানমন্ত্রী নরেন্দ্র মোদিকে (Narendra Modi) জানিয়েছি।